b"\n_START_ARTICLE_\nKatie Price\n_START_SECTION_\nLiv og karri\xc3\xa8re\n_START_PARAGRAPH_\nPrice vokste opp ved kysten i Brighton i Sussex. Hun endret sitt etternavn etter at moren giftet seg p\xc3\xa5 nytt etter bruddet med Katies biologiske far da hun var barn. Price har en eldre bror som heter Daniel, og en yngre s\xc3\xb8ster som heter Sophie. _NEWLINE_Hun bestemte seg for \xc3\xa5 bli modell etter at en venn foreslo at hun fikk tatt profesjonelle fotografier. Bildene ble sendt til et modellbyr\xc3\xa5 i London, og til hennes store overraskelse ble hun invitert til studio for en fotosesjon og for \xc3\xa5 diskutere en kontrakt. Bare f\xc3\xa5 uker senere opptr\xc3\xa5dte hun som \xc2\xabpage three girl\xc2\xbb i avisen \xc2\xabThe Sun\xc2\xbb. Det var rundt denne tiden hun tok artistnavnet \xc2\xabJordan\xc2\xbb._NEWLINE_Da karri\xc3\xa8ren begynte \xc3\xa5 blomstre innledet Jordan flere korte forhold med kjendiser og sportsstjerner, inkludert fotballspillerne Teddy Sheringham og Dwight Yorke. _NEWLINE_I et fors\xc3\xb8k p\xc3\xa5 \xc3\xa5 bli skuespiller dro Jordan p\xc3\xa5 en audition til en rolle i TV-serien Baywatch i 1998. Hun fikk ikke rollen._NEWLINE_Selv om hun allerede var en anerkjent modell med jevne opptredener p\xc3\xa5 side tre i \xc2\xabThe Sun\xc2\xbb og i menns livsstilsblader som \xc2\xabLoaded\xc2\xbb og \xc2\xabFHM\xc2\xbb, f\xc3\xb8lte Jordan seg usikker p\xc3\xa5 brystst\xc3\xb8rrelsen sin, og hun mente at hun ville se bedre ut med implantater. Venner, fotografer hun arbeidet med, og til og med foreldrene hennes var imot ideen, men operasjonen fant sted allikevel, og hun gikk opp fra B-cup til D-cup. Puppene ble st\xc3\xb8rre og hun fikk da st\xc3\xb8rre oppmersomhenten. Hun har uttalt at hun \xc2\xaballtid f\xc3\xb8lte hun s\xc3\xa5 flatbrystet ut n\xc3\xa5r hun sto ved siden av en annen glamourmodell\xc2\xbb._NEWLINE_Jordan opptr\xc3\xa5dte i seks utgaver av \xc2\xabPlayboys Book of Lingerie\xc2\xbb fra 1997 til 1999. I 2002 tok hun fotografier for en forside til \xc2\xabPlayboy\xc2\xbb da Hugh Hefner inviterte henne til Playboy Mansion. Hun opptr\xc3\xa5dte ved flere reklamebegivenheter til Jordan Grand Prix Formel 1-lag under denne tiden, da laget skulle selge seg til et ungt marked._NEWLINE_Under valget i Storbritannia den 7. juni 2001 stilte Jordan som kandidat i Stretford and Urmson under slagordet \xc2\xabFor a Bigger and Betta Future\xc2\xbb. Som en del av valgkampen, som skulle bringe litt humor til en kjedelig valgkamp, lovte hun gratis brystimplantater, flere nudiststrender, og et forbud mot parkeringsb\xc3\xb8ter. Til slutt fikk Jordan 713 stemmer, eller 1,8%._NEWLINE_Den 27. mai 2002 fikk Jordan en liten gutt som hun ga navnet Harvey Daniel. Faren var Manchester United-spilleren Dwight Yorke, men forholdet deres hadde tatt slutt f\xc3\xb8r barnet ble f\xc3\xb8dt._NEWLINE_Det samme \xc3\xa5ret fikk Jordan behandling for kreft. Hun holdt imidlertid britisk presse forn\xc3\xb8yd da hun i 2002 avsl\xc3\xb8rte at hun hadde et hemmelig seksuelt forhold med Pop Idol-deltaker Gareth Gates (som den gangen var 17 \xc3\xa5r gammel), mens hun var 4 m\xc3\xa5neder p\xc3\xa5 vei med s\xc3\xb8nnen Harvey._NEWLINE_Jordan (som n\xc3\xa5 foretrakk \xc3\xa5 v\xc3\xa6re kjent under navnet Katie Price n\xc3\xa5r hun ikke sto modell) opptr\xc3\xa5dte i 2004 p\xc3\xa5 dokus\xc3\xa5pen I',m a Celebrity, Get Me Out of Here!, der hun var i jungelen og fl\xc3\xb8rtet med artisten Peter Andr\xc3\xa9. Dette fikk begges karri\xc3\xa8rer p\xc3\xa5 beina igjen. I februar 2005 annonserte hun at hun var 5 m\xc3\xa5neder p\xc3\xa5 vei med Peter Andr\xc3\xa9s barn. _NEWLINE_Under navnet Katie Price var hun en av de som stilte opp for \xc3\xa5 representere Storbritannia under Eurovision Song Contest 2005, som skulle avholdes i Ukraina. Hun sang en sang med tittelen \xc2\xabNot Just Anybody\xc2\xbb, og kom p\xc3\xa5 andreplass i den britiske finalen, etter Javine._NEWLINE_Price f\xc3\xb8dte sitt andre barn den 13. juni 2005, en gutt ved navn Junior. Den 10. september samme \xc3\xa5r giftet hun seg med Peter Andr\xc3\xa9._NEWLINE_Price uttaler selv at hun snart vil v\xc3\xa6re ferdig med Jordan-imaget sitt. I mai 2004 ga hun ut en selvbiografi ved navn Being Jordan, og hun fikk overraskende positive kritikker. Boken ble en bestselger. Jordan: A Whole New World, hennes andre selvbiografi, ble gitt ut i januar 2006."